Tarybos reglamentas (EB) Nr. 1987/2001
2001 m. spalio 8 d.
iš dalies keičiantis Reglamentą (EB) Nr. 3072/95 dėl bendro ryžių rinkos organizavimo
EUROPOS SĄJUNGOS TARYBA,
atsižvelgdama į Europos bendrijos steigimo sutartį, ypač į jos 37 straipsnį,
atsižvelgdama į Komisijos pasiūlymą [1],
atsižvelgdama į Europos Parlamento nuomonę [2],
atsižvelgdama į Ekonomikos ir socialinių reikalų komiteto nuomonę [3],
kadangi:
(1) 1995 m. gruodžio 22 d. Tarybos reglamento (EB) Nr. 3072/95 dėl bendro ryžių rinkos organizavimo [4] 6 straipsnio 3 dalies paskutinė pastraipa numato, kad kompensacijos turi būti mokamos nuo spalio 16 d. iki gruodžio 31 d. po einamųjų prekybos metų pradžios.
(2) 1999 m. gegužės 17 d. Tarybos reglamento (EB) Nr. 1251/1999 nustatantis paramos sistemą tam tikrų lauko kultūrų augintojams [5] 8 straipsnio 1 dalis nustato, kad išmokos turi būti mokamos nuo lapkričio 16 d. iki sausio 31 d.
(3) 1992 m. lapkričio 27 d. Tarybos Reglamento (EEB) Nr. 3508/92, nustatančio tam tikrų Bendrijos paramos schemų integruotą administravimo ir kontrolės sistemą [6], 6 straipsnio 10 dalis numato vieną bendrą paraišką pagalbai už plotą.
(4) Reglamento (EEB) Nr. 3508/92 7 straipsnis numato, kad integruota kontrolės sistema apima visas pateiktas pagalbos paraiškas. Siekiant supaprastinti valstybių narių išmokų administravimą, pagalbos už plotą mokėjimo laikotarpiai turėtų būti suderinti,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 3072/95 6 straipsnio 3 dalies paskutinėje pastraipoje datos "spalio 16 d." ir "gruodžio 31 d." pakeičiamos atitinkamai datomis "lapkričio 16 d." ir "sausio 31 d."
2 straipsnis
Šis reglamentas įsigalioja jo paskelbimo Europos Bendrijų oficialiajame leidinyje dieną.
Jis taikomas nuo 2001 m. sausio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Liuksemburge, 2001 m. spalio 8 d.